Maglic. Mäel pole vett. Enam pole miine ka. Rada märgistatud, kuid esmalt tuleb rajani jõuda. Sarajevost sõida Focasse, sealt edasi Tjentise peale. Natuke enne Tjentiste orgu on paremat kätt bensujaam. Sina pööra vasakule - sealt algab kitsas asfalttee, mida on ainult alguses paar kilomeetrit. Tee on kurviline ja läheb läbi metsa. Sõida seda mööda ülespoole seni, kui kõrgemale enam ei saa ja tee hakkab laskuma. Nüüd peaksid märkama esimest märki paremat kätt puu peal - see ongi raja algus. Kui olete sadakond meetrit liikunud, siis tuleb uuesti paremale hoida ja läbida varsti väike võserik. Kui eksima kipute, siis suund on kergelt vasakule. Edasi on rada hästi loetav. Vahepeal läheb päris järsuks ja nõrganärvilised hakkavad kindlasti kartma. Kiivrid ei ole liiast ja köis samuti. Harjal pöörake paremale ja pärast lühikest käte ja jalgade abil edasi ronimist paistabki raudse lipuga tipp. Mingi lihtsam rada pidi ka olema. Ma ei tea.